CK มอบเงินสนับสนุนสร้าง “ศูนย์วิทยาการเวชศาสตร์ผู้สูงอายุระดับชาติ” รพ.ศิริราช
CK-บริษัทในเครือ มอบเงิน 20 ลบ. สนับสนุนสร้าง "ศูนย์วิทยาการเวชศาสตร์ผู้สูงอายุระดับชาติ" โรงพยาบาลศิริราช
CK-บริษัทในเครือ มอบเงิน 20 ลบ. สนับสนุนสร้าง "ศูนย์วิทยาการเวชศาสตร์ผู้สูงอายุระดับชาติ" โรงพยาบาลศิริราช
11 ก.ค. 2565

นายปลิว ตรีวิศวเวทย์ ประธานกรรมการบริหาร บริษัท ช.การช่าง จำกัด (มหาชน) หรือ CK (ลำดับที่2จากซ้าย) ร่วมกับคณะผู้บริหารกลุ่มบริษัทในเครือ (บริษัท ทางด่วนและรถไฟฟ้ากรุงเทพ จำกัด (มหาชน),บริษัท ทีทีดับบลิว จำกัด (มหาชน), บริษัท ซีเคพาวเวอร์ จำกัด (มหาชน), บริษัท ทางด่วนกรุงเทพเหนือ จำกัด) ร่วมมอบเงินจำนวน 20,000,000 บาท เพื่อสมทบทุนสร้างศูนย์วิทยาการเวชศาสตร์ผู้สูงอายุระดับชาติ ในการก่อสร้างอาคารและจัดซื้ออุปกรณ์ทางการแพทย์
โดยได้รับเกียรติจากศาสตราจารย์ ดร.นายแพทย์ประสิทธิ์ วัฒนาภา คณบดีคณะแพทยศาสตร์ ศิริราชพยาบาล เป็นผู้รับมอบ ณ โรงพยาบาลศิริราช เมื่อวันที่ 8 กรกฎาคม 2565 ที่ผ่านมา โดย กลุ่มบริษัทในเครือ ช.การช่างเชื่อว่าการสมทบทุนดังกล่าว เป็นการดูแลประชาชนคนไทยให้มีความสุขทางกาย ทางใจ และนำไปสู่การสร้างคุณภาพชีวิตที่ดีอย่างยั่งยืนให้กับสังคมไทยเท่ากับได้มีส่วนช่วยจรรโลงสังคมแห่งการเอื้อเฟื้อและไม่ทอดทิ้งกัน